تيران بوبكر عمار أولا تيران سلا هو تيران فمدينة سلا لمغريبية، وهو التيران الرسمي ديال فرقة جمعية سلا. كيستقبل التيران لميتشان ديال لفرقة بواحد لعدد ديال لمتفرجين واصل لـ10 ألاف مشجع. الݣازون ديال التيران صطيناعي. خرج لپروجي ديال التيران فالسبعينات ومابدا لبني حتال 1981. ما كمل لپروجي حتال 2006 بسباب بزاف ديال لمشاكيل التقنية. اللي خلا لمشروع يسالي هي لويكاية ديال التنمية دلحوض ديال بورݣراݣ، اللي زادت ليه صالات ديال لكورة دليد، لڤولي ولباسكيط، حيتاش جمعية سلا عندها فراقي فهاد الرياضات. سالا هاد لمشروع بالترياب ديال تيران المسيرة الخضراء. ف2007 تدار ݣازون صطيناعي للتيران. ليوما، تيران بوبكر عمار كايهز 10 ألاف واحد وفيه 2500 كرسي مغطّي. التيران فيه ستة ديال لڤيستييرات للكوايرية ولحكّام، قاعات ديال التسخينات وبيروات ديال لإدارة. هد التيران كاتقصر فيه لفرقة ديال جمعية سلا. هاد التيران ستقبل لميطشان ديال لألعاب لأفريقية دالشباب ف2010 وحتّى ماطش ديال لمونتخاب لمغريبي دلعيالات فلإقصائيات ديال لبوطولة لأفريقية دلعيالات. الصفحة ديال التيران فكووورة Situé à Salé : les travaux de la deuxième tranche du stade Boubker Amar achevés، عبد لواحد الرميش، maghress.com، 6 غشت 2003 Conseil de la ville de Salé : Des infrastructures qui laissent à désirer Conseil de la Ville de Salé Le parc des sports de Salé : une offrande au Bouregreg 1ere édition des JAJ: Tchad-Mali en match d'ouverture Eliminatoires CAN-2010 Dames Maroc-Sénégal : 0-1